दार्जिलिंग (पश्चिम बंगाल): दार्जिलिंग में फिर हिंसा छिड़ने के बाद राज्य सरकार ने सेना को वापस बुला लिया. गोरखालैंड समर्थकों ने एक पुलिस चौकी, एक टॉय ट्रेन स्टेशन में आग लगा दी और दो जगहों पर पुलिस के साथ झड़प हुई. पश्चिम बंगाल से अलग राज्य की मांग को लेकर आंदोलन का प्रसार करने वाले गोरखा जनमुक्ति मोर्चा (जीजेएम) ने दावा किया कि पुलिस गोलीबारी में दो युवकों की मौत हो गयी और वार्ता के लिए मुख्यमंत्री ममता बनर्जी की पेशकश को ठुकरा दिया.